SCB แนวโน้มกำไรปี 58 ไม่เด่นกูรูยก KBANK แจ่มสุดหุ้นแบงก์
บล.เอเซีย พลัส คาดกำไร SCB ปี 58 โตไม่เด่นนัก ชู KBANK เด่นสุดกลุ่มธนาคารพาณิชย์
31 มี.ค. 2558

บล.เอเซีย พลัส ระบุในบทวิเคราะห์ (31 มี.ค.) ว่า นักวิเคราะห์กลุ่มธนาคารของ ASP ประเมินภาพรวมผลกำไรปี 2558 ของธนาคารไทยพาณิชย์ จำกัด (มหาชน) หรือ SCB ([email protected] 200) ไม่โดดเด่นนัก คือ เติบโตเพียง 5.4% จากปีก่อน แต่จะเพิ่มขึ้น 13.1% ในปี 2559 ตาม GDP Growth ปี 2558 ที่คาดว่าจะเติบโตในระดับต่ำเพียง 3%
โดย SCB ประเมินการเติบโตของสินเชื่อสุทธิทั้งอุตสาหกรรมที่ 5-7% จากปีก่อน และลดเป้าหมายการเติบโตของสินเชื่อสุทธิของ SCB ไว้ที่ 6% ระดับเดียวกับอุตสาหกรรม (จากเดิมวางเป้าโตกว่าอุตสาหกรรม) ขณะที่ไตรมาส 1/58 คาดจะมีกำไรสุทธิลดลง 4.7% จากไตรมาสเดียวดกันในปีก่อน (แต่เติบโต 2.3% จากไตรมาสก่อน) เนื่องจากมีการบันทึกค่าใช้จ่ายพิเศษเหตุเพลิงไหม้
แต่หากไม่รวมรายการดังกล่าว กำไรปกติยังเติบโต 10.1% จากไตรมาสก่อน และ 7.0% จากไตรมาสเดียวกันในปีก่อน อย่างไรก็ตาม ฝ่ายวิจัยคาดการณ์กำไรสุทธิปี 2558 และ 2559 ทั้งนี้ ยังมีความเสี่ยงที่แนวโน้มการเติบโตของสินเชื่อสุทธิอาจต่ำกว่าเป้าหมาย ส่งผลกระทบต่อคาดการณ์รายได้ดอกเบี้ยรับสุทธิ NIM และกำไรสุทธิของ SCB โดยทุก 1% ของคาดการณ์สินเชื่อสุทธิปี 2558 ที่ลดลงจากปัจจุบันจะทำให้รายได้ดอกเบี้ยรับสุทธิปี 2558 ลดลง 0.55% กำไรสุทธิปี 2558 ลดลง 0.49% และ Fair value ลดลง 0.09% จากคาดการณ์ปัจจุบันที่ 200 บาท
เทียบกับธนาคารกสิกรไทย จำกัด (มหาชน) หรือ KBANK ([email protected]) ที่ฝ่ายวิจัยชื่นชอบมากกว่า โดยคาดว่าสินเชื่อสุทธิจะเติบโตได้ 8-9% จากปีก่อน ส่วนแนวโน้มรายได้ค่าธรรมเนียมฯ ยังเติบโตไม่ต่ำกว่า 15% จากปีก่อน ซึ่งจากผลการศึกษาของฝ่ายวิจัย ทุกๆ 1% ของสินเชื่อสุทธิที่ลดลงต่ำกว่าคาดการณ์ 8% จากปีก่อน จะกระทบต่อกำไรสุทธิของ KBANK ต่ำสุดในกลุ่มฯ (ค่าเฉลี่ยกลุ่มฯ ลดลง0.57%) หรือเพียง 0.24% ของคาดการณ์ปัจจุบัน